Pécs-Baranyai Kereskedelmi és Iparkamara

A gyártás és kiskereskedelem új korszaka - nemzetközi üzletember találkozó
2021-04-14 - 2021-04-29 | Online
Az online rendezvény keretében a gyártók, kereskedők és technológiai vállalatok vehetnek részt szakmai programokon és folytathatnak üzleti tárgylásokat potenciális partnerekkel, felkészülve a fellendülési szakaszra, hiszen a vállalkozásoknak mind üzleti tevékenységük, mind technológiai felkészültségük folyamatos megújítására kell törekedniük.

Az üzleti tárgyalások mellett tematikus workshopokon vehetnek részt a gyártási és a kiskereskedelmi szektor képviselői egyaránt.
Kiemelt témák- GYÁRTÁS (2021.04.14-15.)

Ipar 4.0 – elmélet és gyakorlat a termelési folyamatokban
Fenntarthatóság és költségcsökkentés

Kiemelt témák – KERESKEDELEM (2021.04.28-29.)

Érintésmentes megoldások – a kattintásos kiskereskedelemi modell
Minőségi üzlet – minőségi ügyfelek

Az online rendezvényre az Enterprise Europe Network és a Máltai Kereskedelmi és Iparkamara társszervezésében kerül sor.
A részvétel díjmentes, de előzetes regisztrációhoz kötött:
REGISZTRÁCIÓ

Kínai üzletkötési platformok és e-kereskedelem - ingyenes online képzés
2021-04-15 09:00 - 12:00 (Europe/Helsinki)
A Magyar Kereskedelmi és Iparkamara Magyar-Kínai Tagozata az EU SME Centre és a China IPR SME Helpdesk közreműködésével félnapos, ingyenes képzést szervez, melynek célja a különböző e-kereskedelmi platformok, online üzletkötési- technikák és folyamatok bemutatása kínai viszonylatban.
Ez az eladási mód lehetővé teszi az európai kkv-k közvetlen termékértékesítését a kínai ügyfeleknek, mely különösen előtérbe került a pandémiás helyzet következtében. A közvetlen eladással nincs szükség kínai importőr cég bevonására az üzletkötéshez, sem leányvállalat vagy raktár létrehozására. A képzésen való részvétellel az érdeklődők megismerhetik az online platformokban rejlő lehetőségeket, azok költségeit, működési módokat az első lépéstől egészen az eladásig.
Az előadások angol nyelven zajlanak, tolmácsolást nem tudnak biztosítani!
A programot, a képzés előadóinak rövid leírását a csatolt pdf dokumentum tartalmazza:
Program EU SME Centre képzés
Jelentkezési határidő: 2021. április 8., csütörtök, 12.00 óra
A rendezvényen való részvétel ingyenes, de előzetes online regisztrációhoz kötött.
REGISZTRÁCIÓ
